-Սփիւռքի հետ կապը ամենէն կարեւորներէն է մեզի համար, մենք կը փորձենք Tert.am-ը բազմակողմանի լրատուամիջոցի ձեւին մէջ պահել, այսինքն, որ հասարակութեան բոլոր շերտերը երեւին անոր մէջ եւ Tert.am-ը նկատեն իրենց լրատուամիջոցը: Սփիւռքի հետ կապը շատ սերտ է, մենք ունինք միջազգային նիւթերու ուղղութեամբ աշխատող քանի մը լրագրող, որոնք կը գործակցին սփիւռքի զանազան համայնքներուն հետ, եւ այդ կապը թէ՛ դուրսը տպագրուող թերթերուն, թէ՛ դուրսը ապրող հայ գործիչներուն հետ շատ սերտ է: Անընդհատ կը լուսաբանենք, իրենք ալ կը ղրկեն եւ մենք ալ նախաձեռնութիւնը հանդէս կը բերենք, կարեւորութիւն կու տամ, քանի որ սփիւռքը մեզի համար իրաւ, շատ նշանակալի տեղ ունի, բնականաբար՝ այնտեղ կատարուող իրադարձութիւններն ալ մեր լուսաբանման հիմնական նիւթերէն կը դառնան: